b'\n_START_ARTICLE_\nMidas\n_START_PARAGRAPH_\nMidas je v gr\xc5\xa1ki mitologiji frigijski kralj, znan po svojem velikem pohlepu po zlatu in domi\xc5\xa1ljavosti._NEWLINE_Midas je neko\xc4\x8d pijanega Silena, ki je zaspal v njegovem vrtu, vrnil Dionizu. Ta mu je v zahvalo izpolnil \xc5\xbeeljo, da se je vse, \xc4\x8desar se je dotaknil, spremenilo v zlato. Ker pa sta se v zlato spremenili tudi hrana in pija\xc4\x8da, je spoznal, da je bila njegova \xc5\xbeelja nespametna. Usodnega daru ga je pozneje re\xc5\xa1il Dioniz, tako da mu je svetoval, naj se okopa v reki Paktol; odtlej je reka postala zlatonosna. Midas pa je za\xc4\x8del sovra\xc5\xbeiti vsako bogastvo. \xc4\x8castiti je za\xc4\x8del boga narave,Pana. Redno je zapu\xc5\xa1\xc4\x8dal pala\xc4\x8do in se sprehajal po gozdovi,pre\xc5\xbeivljal \xc4\x8das v naravi. Nekega dne sta se bogova Pan in Apolon(bog sonca) pomerila v igranju. Pan je zaigral posko\xc4\x8dno melodijo na pi\xc5\xa1\xc4\x8dal, ki je Midsa popolnoma prevzela. Ostalim pa je bilo bolj v\xc5\xa1e\xc4\x8d Apolonovo igranje na liro, kjer je lepota melodije o\xc4\x8darala vse poslu\xc5\xa1alce. Tako je sodnik(bog pogorja- Tmolos) razslodil zmago Apolonu. Midas pa ni moger dr\xc5\xbeati klepetavega jezika za zobmi, in se je za\xc4\x8del na glas prito\xc5\xbeevati, da si zmago vendar le zaslu\xc5\xbei Pan in ne Apolon. TAkrat Apolon nevidem pristopi do Midasa, ga zgrabi za u\xc5\xa1esa in ta se nemudoma raztegnejo, da dobijo obliko oslovskih. Apolon jim doda \xc5\xa1e sivo dlako, saj ni trpel, da bi ta u\xc5\xa1esa imela kakr\xc5\xa1nokoli podobnost s \xc4\x8dlove\xc5\xa1kimi. Midas je ves osramo\xc4\x8den sku\xc5\xa1al obvarovati svojo skrivnost pred svojimi slu\xc5\xbeabniki in ljudstvom s turbanom, ki mu je pokrival u\xc5\xa1esa.. Vendar po dolgem skrivanju so mu zrasli lasje in prisiljen je bil sneti turban in slu\xc5\xbeabniku razkriti svojo skrivnost. Le temu je zagrozil, da \xc4\x8de komu izda, ga bo MIdas dal ubiti. SLu\xc5\xbeabniku je ta skrivnost le\xc5\xbeala na du\xc5\xa1i in mogel jo je nekomu povedat. Zato je sklenil, da bo skopal luknjo ob re\xc4\x8dnem bregu. Vanjo je nato za\xc5\xa1epetal. Ves olaj\xc5\xa1an se je odpravil proti pala\xc4\x8di, vesel da je spravil breme iz ple\xc4\x8d. A ni minilo dolho ko je na istem mestu zrasel gozd trsja, ki je v vetru \xc5\xa1epetal:"Kralj Midas ima oslovska u\xc5\xa1esa!" Tako se je skrivnost kmalu razvedela.'